

Kriteriji ocenjevanja pri izbirnem predmetu

 GLEDALIŠČE IN DRAMA

Šolsko leto: 2024/25

Učiteljica: Aleksandra Šoštarič

Učenec bo pri izbirnem predmetu gledališče in drama v šolskem letu ocenjen trikrat, in sicer bo enkrat ustno vprašan, eno oceno bo pridobil s pripravo in sodelovanjem pri uprizoritvi dramskega dela – prikaz veščine in eno oceno dobi z aktivnim sodelovanjem pri pouku preko celotnega šolskega leta. Učenec je lahko ocenjen tudi s pomočjo referata s plakatom ali ppt predstavitvijo.

**USTNO OCENJEVANJE**

– ocenjuje se teoretično in praktično znanje

 – ocena se oblikuje s pomočjo treh vprašanj, ki se po zahtevnosti stopnjujejo

|  |  |
| --- | --- |
| **Ocena** | **Ustno ocenjevanje** |
| odlično (5) | Učenec vsebino jasno razloži in samostojno povzame, poveže s sorodnimi vsebinami. Pojme razume, jih zna pojasniti in primerjati s sorodnimi. Znanje zna uporabiti v stvarnem življenju (aktualizira) in z njim pojasniti nov pojav. Učenec prepozna probleme in na osnovi pridobljenega znanja nakazuje možne rešitve. Svoje ugotovitve, mnenje in ocene prepričljivo utemeljuje. Upošteva in vrednoti mnenje drugih. |
| prav dobro (4) | Učenec pridobljeno znanje povezuje s stvarnim življenjem ob znanih primerih. Pojme, ki jih uporablja, zna razložiti. Odkriva bistvene značilnosti pojavov in razlike med njimi. Pri iskanju rešitev problema potrebuje pomoč. Utemeljevanje je šibkejše. |
| dobro (3) | Učenec se pri razlagi omeji na zahtevano reprodukcijo. Pojme vsebinsko prepozna in pravilno uporablja. Pri usmerjanju bi pridobljeno znanje znal uporabiti v stvarnem življenju. Pojavov spontano ne analizira in vrednoti. Pri razumevanju odnosov potrebuje pomoč. |
| zadostno (2) | Učenec vsebine obnovi v minimalnem obsegu. Pomen pojmov prepoznava. Razumevanje pokaže ob konkretnih primerih in ponazoritvah. Vsebino povezuje v skromnejšem obsegu, stiki s stvarnostjo so šibki.Če učenec/učenka ne dosega niti zgoraj omenjenih zahtev, je ocenjen/ocenjena z negativno oceno (1). |

|  |  |
| --- | --- |
| **Ocena** | **Ustno ocenjevanje** |
| **odlično (5)**  | * Učenec obvlada teoretično znanje gledaliških pojmov, gledaliških veščin in je pri zelo uspešen pri različnih gledaliških nalogah.
* Na vsa ali skoraj vsa vprašanja zna pravilno odgovoriti in ne potrebuje veliko spodbud pri izvedbi nalog.
* Učenec sproščeno imitira, izražanja se z mimiko, kretnjami, gibanjem in govorom, sproščeno uporablja pantomimo.
* Sproščeno improvizira literarno delo.
* Domišljijsko in na izviren način pretvori prozno besedilo ali pesem v dramsko, pri tem je originalen, domišljijski, uporabi nove elemente in upošteva dosledno dramsko zgradbo besedila.
* Sproščeno, z odlično mimiko, doživeto uprizori svoj del predstave.
 |
| **prav dobro (4)**  | * Učenec večinoma obvlada teoretično znanje gledaliških pojmov, gledaliških veščin in je pri zelo uspešen pri različnih gledaliških nalogah.
* Na večino vprašanj zna pravilno odgovoriti in potrebuje nekaj spodbud pri izvedbi nalog.
* Učenec sproščeno imitira, izražanje z mimiko, kretnjami, gibanjem je manj vidno, govor ni povsem sproščen, pri pantonimi ni povsem sproščen.
* Pretvorba proznega besedila ali pesmi je doživeta, vsebuje veliko novih elementov, upošteva dramsko zgradbo besedila, vendar pri tem premalo domišljijska oz. se preveč »drži« originalnega besedila.
* Sproščeno, z dobro mimiko in doživeto uprizori svoj del predstave.
 |
| **dobro (3)**  | * Učenec potrebuje precej pomoči učitelja pri teoretičnem znanju gledaliških pojmov, gledaliških veščin in pri različnih gledaliških nalogah.
* Na polovico vprašanj zna pravilno odgovoriti in potrebuje pomoč učitelja pri izvedbi nalog.
* Učenec manj sproščeno imitira, izražanje s kretnjami, mimiko in gibanjem je slabše ali ga skoraj ni; govor je tih, neizrazit, pantonima mu povzroča velike težave.
* Pri pretvorbi proznega besedila ali pesmi v dramsko besedilo ima velike težave, pretvorba vsebuje nove elemente, a je nedoživeta, opira se zgolj na izvirno besedilo.
* Manj sproščeno, skoraj brez mimike, vendar se trudi, da je doživeto uprizoriti svoj del predstave. Težava pri tem mu predstavlja že na pamet naučeno besedilo.
 |
| **zadostno (2)** | * Učenec potrebuje veliko pomoči glede teoretičnih pojmov, gledaliških veščin in veliko pomoči pri različnih gledaliških nalogah.
* Na nekaj vprašanj zna pravilno odgovoriti in potrebuje veliko pomoči pri izvedbi nalog.
* Učenec pri nastopu ni sproščen, kretnje, gibi in mimika skoraj niso prisotni. Govori tiho ali pa povsem hitro in nerazločno.
* Pri pretvorbi proznega besedila ali pesmi mu težavo povzroča že razumevanje samega besedila, pri pretvorbi ne uporabi lastne domišljije, novih stvari, ampak se osredotoči zgolj na podatke v izvirniku.
* Na predstavo ni dobro pripravljen, besedila ne zna na pamet, potrebuje pomoč, brez pomoči se težko znajde na odru.
 |

KRITERIJI ZA OCENJEVANJE UPRIZORITVE DRAMSKEGA BESEDILA

|  |  |  |
| --- | --- | --- |
|  | POZNAVANJE BESEDILA |  INTERPRETACIJA |
|  | UPOŠTEVANJE DRAMSKIH ELEMENTOV | UPOŠTEVANJE DRAMSKIH ELEMENTOV | DOŽIVETOST |
| nzd | Učenec ne reproducira dramskega besedila, ker se ga ni naučil oz. za nadaljevanje nenehno potrebuje učiteljevo pomoč. | Učenec ne upošteva (skoraj) nobenega od naštetih elementov dramske igre (obvladanje odrskega prostora, primerno gibanje po njem, sodelovanje s soigralci, upoštevanje didaskalij, izbira ustreznega kostuma, raba ustreznih rekvizitov, vezanih na vlogo). | Učenec uprizori besedilo (svojo vlogo) nedoživeto (ne izbere ustreznega glasu za osebo, ki jo predstavlja, ne spreminja hitrosti, barve in registra govora). Ne uporablja prvin nebesedne govorice. |
| zd | Dramsko besedilo reproducira s precej pavzami, za nadaljevanje potrebuje učiteljevo pomoč. Pogoste so napake, ki jih ne popravi. | Učenec upošteva le nekaj (dva) od naštetih elementov dramske igre (obvladanje odrskega prostora, primerno gibanje po njem, sodelovanje s soigralci, upoštevanje didaskalij, izbira ustreznega kostuma, raba ustreznih rekvizitov, vezanih na vlogo). | Učenec uprizori besedilo skoraj nedoživeto (ne izbere ustreznega glasu za osebo, ki jo predstavlja oz. ne spreminja hitrosti, barve in registra govora). Prvin nebesedne govorice skorajda ne uporablja. |
| db | Dramsko besedilo reproducira z nekaj pavzami, a samostojno nadaljuje. Pogoste so napake, ki jih delno popravi. | Učenec pri uprizoritvi upošteva nekaj (tri) od naštetih elementov dramske igre (obvlada odrski prostor, primerno se giblje po njem, sodeluje s soigralci, upošteva didaskalije, izbere ustrezen kostum, priskrbi ustrezne rekvizite, vezane na njegovo vlogo). | Doživetost pri uprizarjanju niha (učenec je nedosleden pri izbiri glasu za osebo, ki jo predstavlja oz. občasno neustrezno spreminja hitrost, barvo in register govora). Uporablja le nekaj prvin nebesedne govorice. |
| pdb | Dramsko besedilo reproducira s posameznimi rahlimi (skoraj neopaznimi) nepredvidenimi pavzami oz. z zelo redkimi napakami, ki jih takoj samostojno popravi. | Učenec pri uprizoritvi upošteva večino od naštetih elementov dramske igre (obvlada odrski prostor, primerno se giblje po njem, sodeluje s soigralci, upošteva didaskalije, izbere ustrezen kostum, priskrbi in rabi ustrezne rekvizite, vezane na njegovo vlogo). | Učenec uprizori besedilo (svojo vlogo) doživeto (izbere ustrezen glas za osebo, ki jo predstavlja, spreminja hitrost, barvo in register govora). Ustrezno uporablja prvine nebesedne govorice. |
| odl | Učencu se pri reprodukciji dramskega besedila ne zatika. | Učenec pri uprizoritvi upošteva vse elemente dramske igre (obvlada odrski prostor, primerno se giblje po njem, sodeluje s soigralci, upošteva didaskalije, izbere ustrezen kostum, priskrbi in rabi ustrezne rekvizite, vezane na njegovo vlogo). | Učenec uprizori besedilo (svojo vlogo) doživeto in izvirno (izbere ustrezen glas za osebo, ki jo predstavlja, ustrezno spreminja hitrost, barvo in register govora). Premišljeno in učinkovito uporablja prvine nebesedne govorice. |

KRITERIJI ZA OCENJEVANJE PLAKATA in PPT PREDSTAVITVE

|  |  |  |  |
| --- | --- | --- | --- |
| MERILA | 3 točke | 2 točki | 1 točka |
| Slikovno gradivo | Slikovnega gradiva je dovolj, je ustrezne velikosti in kakovosti. Učenec je uporabil barvne fotokopije, fotografije, ali pa je sam narisal potrebne slike oz. risbe, tabele, grafe. | Slikovnega gradiva je dovolj, vendar je premalo kakovostno in ne prikazuje bistva izbrane teme. | Slikovno gradivo je neprimerne velikosti in slabe kakovosti ter ne podpira prestavljene vsebine. Učenec je slabo grafično predstavil rezultate svojega dela. |
| Besedilo k slikovnemu gradivu | Učenec izbere besedilo, ki je ustrezno po vsebini, zahtevnosti in po obsegu za izdelavo plakata. Bistvo je zapisano tako, da ga lahko gledalec takoj opazi. Dopolnil ga je z rezultati svojih opažanj ali raziskav. | Učenec izbere besedilo, ki mu je ponujeno v literaturi, ponekod pa se oddalji od teme, ki jo predstavlja. Besedila je preveč ali premalo. Vsebine so sicer učinkovito predstavljene, vendar se ne povezujejo med seboj. | Besedilo ob slikovnem gradivu je prepisano iz literature, ne da bi vsebovalo le bistvo. Ponekod se ne ujema z zastavljenim problemom. |
| Izdelava in videz plakata | Plakat je lepo izdelan, je učinkovit, prodoren, opazen in poučen. Če plakat izdela več učencev, izražata vsebina in oblika skupinsko delo. | Plakat je lepo izdelan in je poučen, vendar nekoliko manj opazen in učinkovit. | Plakat ni lepo izdelan in nima zadovoljive sporočilne vrednosti. |
| Navajanje virov | Viri so navedeni korektno in po enotni metodologiji. | Viri so navedeni različno, brez vidne metodologije. | Viri niso navedeni ali so navedeni površno in pomanjkljivo. |